Document ID: 32004D0225

Komisijas Lēmums
(2004. gada 2. marts)
par aizsardzības pasākumiem attiecībā uz dažiem dzīviem dzīvniekiem un dzīvnieku valsts produktiem, kuru izcelsmes valsts ir vai kurus ieved no Albānijas
(izziņots ar dokumenta numuru C(2004) 618)
(Dokuments attiecas uz EEZ)
(2004/225/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar kuru groza Direktīvas 89/662/EEK, 90/425/EEK un 90/675/EEK [1], un jo īpaši tās 18. panta 1. punktu,
ņemot vērā Padomes 1997. gada 18. decembra Direktīvu 97/78/EK, kura nosaka principus, kuri regulē veterināro pārbaužu organizēšanu produktiem, ko ieved Kopienā no trešajām valstīm [2], un jo īpaši tās 22. panta 1. punktu,
tā kā:
(1) Komisijas 1994. gada 20. septembra Lēmums 94/621/EK par aizsardzības pasākumiem attiecībā uz dažiem dzīviem dzīvniekiem un dzīvnieku valsts produktiem, kuru izcelsmes valsts ir vai kurus ieved no Albānijas [3], ir vairākas reizes būtiski grozīts [4]. Skaidrības un lietderības labad minētais lēmums jākodificē.
(2) Albānijā ir atklāta holēra.
(3) Holēra Albānija rada nopietnu sabiedrības veselības apdraudējumu.
(4) Albānijas institūcijas nedod veselības garantijas, ir jāaizliedz Albānijas izcelsmes vai no tās ievesto gliemeņu, adatādaiņu, tunikātu un jūras gliemežu jebkurā formā, kā arī dzīvu zivju un gliemeņu, kuras pārvadā ūdenī, imports.
(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dalībvalstis aizliedz ievest Albānijas izcelsmes vai no tās nākušas gliemenes, adatādaiņus, tunikātus un jūras gliemežus jebkurā formā, kā arī dzīvas zivis un gliemenes, kuras pārvadā ūdenī.
2. pants
Lēmumu 94/621/EK atceļ.
Atsauces uz atcelto lēmumu uzskata par atsaucēm uz šo lēmumu, un tās lasa saskaņā ar II pielikuma korelācijas tabulu.
3. pants
Šis lēmums ir adresēts dalībvalstīm.
Briselē, 2004. gada 2. martā

Labels: 3
0
18
6